jkorsvik/nowiki_second_scrape_merged huggingface dataset:
Appellasjon

Appellasjon er et lovbeskyttet geografisk avgrenset opprinnelsesområde, spesielt for produksjon av vin, men også brennevin og noen matvarer. Når et produkt oppfyller kravene som er fastsatt av de enkelte lands kontrollorgan, kan det settes et appellasjonsnavn på produktets etikett. I tillegg til geografiske avgrensninger, kan slike krav omfatte regler for råvarene benyttet i produktet, produksjonsmetoder og produktets endelige kvalitet.


== Liste over appellasjoner ==
 Den europeiske union: Protected Designation of Origin
 Østerrike: Districtus Austriae Controllatus
 Kypros:  Ελεγχόμενη Ονομασία Προέλευσης
 Frankrike: Appellation d'origine contrôlée (Østerrike)
 Tyskland: German wine classification
 Hellas: ονομασία προελεύσεως ελεγχομένη
 Italia: Denominazione di Origine Controllata
 Luxembourg: Appellation contrôlée
 Portugal: Denominação de Origem Controlada
 Romania: Denumire de Origine Controlată
 Spania: Denominación de origen protegida
 Sveits: Appellation d'origine contrôlée (Sveits)
 Australia: Australian Geographical Indications
 Argentina: Denominación de origen
 Canada: Vintners Quality Alliance
 Brasil: Denominação de Origem
 Chile: see Chilean wine
 Sør-Afrika: Wine of Origin
 Storbritannia: Protected Denomination of Origin
 Amerikas forente stater American Viticultural Area


== Historie ==
Dagens geografiske opprinnelsesbetegnelser er generelt sett basert på det franske Appellation d’Origine Contrôlée-systemet. Systemet kontrolleres av Institut National des Appellations d’Origine (INAO) som ble etablert i 1935.De enkelte landene kan benytte sin egen lovgivning innen landegrensene, men for eksport til andre land innenfor den europeiske union vil beskyttede opprinnelsesbetegnelser i EUs system være overordnet.Tradisjonen med appellasjon er svært gammel. Den eldste referansene er å finne i Bibelen, der vin av Samaria, vin av Carmel, vin i jisre ' el er nevnt. Denne tradisjonen fortsatte gjennom hele antikken og middelalderen, men uten noen offisielt sanksjonerte regler.


== Referanser ==
New-York Tribune

New-York Tribune var en amerikansk dagsavis som ble grunnlagt av Horace Greenly i 1841. Ifra 1840-årene til 1860-årene var det den ledende avisen for Whigpartiet i USA. Senere var avisen ledende for det republikanske partiet. Dens lederartikler var leste i vide kretser og medvirket i opinionsdannelsen i USA. I 1924 ble den slått sammen med New York Herald og antok navnet New York Herald Tribune. 


== Eksterne lenker ==
(en) New-York Tribune – kategori av bilder, video eller lyd på Commons
New York Herald Tribune

New York Herald Tribune var en dagsavis basert i New York som oppstod gjennom en sammenslåing av New York Herald og New-York Tribune i 1924. Avisen opphørte  i august 1966. Blant de som skrev i avisen var Dorothy Thompson, Richard Wat jr. og Walter Kerr.
Cru

Cru er en regional vinklassifisering som betegner en vingård, vinmark eller deler av vinmark som er kjent for å inneha spesielt gode forutsetninger for å kunne produsere kvalitetsvin på toppnivå. Selv om begrepet ofte brukes til å beskrive druer, vin eller cognac, er begrepet ikke teknisk sett en klassifisering av vinkvalitet per se, men kun ment å indikere det store potensial som ligger i vingården eller terroir.


== Grand cru ==
Dette er det høyeste nivået av klassifisering av AOC-viner fra Burgund eller Alsace. Det samme uttrykket er brukt for Châteaux i Saint-Émilion, men i den regionen har det en annen betydning og representerer ikke det høyeste nivået i klassifikasjonen.


== Premier cru ==
I Burgund er nivået umiddelbart under Grand Cru kjent som Premier Cru, noen ganger skrevet som 1er cru.


== Se også ==
Klassifikasjon (vin)
Den offisielle klassifikasjonen av Bordeauxviner fra 1855


== Referanser ==
Poopósjøen

Poopósjøen var en stor saltsjø som lå i en forsenkning på høysletta Altiplano i de bolivianske Andesfjellene. Det var den nest største innsjøen i Boliva, etter Titicacasjøen. 
Endringer i klimaet har i de senere år ført til en tredobling av fordampningen fra denne grunne sjøen, og det ble i 2015 meldt at den var tørket ut.
Poopósjøens område ligger høyt over havet i den østlige delen av departementet Oruro. Tilførselen av vann har hovedsakelig kommet fra elva Desaguadero som kommer fra Titicacasjøen. Vannet har drenert ut fra sjøen til saltsletta Salar de Coipasa og så fordampet. Siden Poopósjøen lå så høyt over havet og var så grunn (normalt mindre enn 3 meter dyp), var den veldig sårbar for endringer i nedbørsmengder og andre klimaforandringer. Vannivået i Poopósjøen var av stor betydning, siden sjøen var et viktig stoppested for trekkfugler, blant andre flamingoer. 
I 2002 ble innsjøen og området rundt utnevnt som et verneverdig våtmarksområde under Ramsar-konvensjonen.


== Referanser ==


== Eksterne lenker ==
(en) Poopó Lake – kategori av bilder, video eller lyd på Commons
Marion Maréchal-Le Pen

Marion Maréchal (født 10. desember 1989) er en fransk politiker og jurist. Hun er også kjent under navnet Marion Maréchal-Le Pen, som hun brukte fra 2009 til 2018. Hun er barnebarn av Jean-Marie Le Pen, grunnleggeren av det nasjonalistiske partiet Front national (nå Rassemblement national), og niese til Marine Le Pen, nåværende leder av partiet. Hun meldte seg inn i Front national i 2008. I 2012 ble hun valgt som representant for departementet Vaucluses tredje valgkrets og ble dermed Frankrikes yngste parlamentsmedlem i moderne tid, 22 år gammel. Hun trakk seg fra politikken etter valget i 2017 og startet kort tid etterpå det høyreorienterte ISSEP (Institut de sciences sociales, économiques et politiques, "Institutt for sosial, økonomisk og politisk vitenskap").


== Referanser ==


== Eksterne lenker ==
ISSEP   Offisiell hjemmeside
Stemmegivning i parlamentet
Ladies’ Home Journal

Ladies' Home Journal er et amerikansk tidsskrift som utkom første gang den 16. februar 1883, og senere ble det et av de ledende dameblad i USA på 1900-tallet. Det blir i dag utgitt av Meredith Corporation.


== Eksterne lenker ==
(en) Ladies' Home Journal – kategori av bilder, video eller lyd på Commons
Audun Lågøyr

Audun Brandt Lågøyr (født 16. juni 1969) er en norsk næringslivsmann og tidligere politiker (Sp).
Lågøyr kommer fra Øvre Eiker, og er utdannet jurist. Han var leder i Senterungdommen fra 1991 til 1993, og deretter sekretær og rådgiver for ulike arbeidsutvalg i Senterpartiet. Fra 1999 var han rådgiver for partiets stortingsgruppe, og hadde spesielt ansvar for nærings- og finanskomiteene. Han var også nestleder i Senterpartiets stortingssekretariat.Han forlot politikken i 2005 til fordel for en stilling som næringspolitisk direktør i Byggenæringens Landsforening. Siden 2017 har han vært kommunikasjonsdirektør i Skanska Norge.


== Referanser ==


== Eksterne lenker ==
(no) Audun Lågøyr hos Stortinget 
(no) Audun Lågøyr hos Norsk senter for forskningsdata
William M. Lafferty

William Maher Lafferty (født 2. mai 1939 i Cleveland) er en amerikansk–norsk statsviter og professor emeritus i statsvitenskap ved Universitetet i Oslo. Han har forsket på økonomisk utvikling, demokrati og demokratiseringsprosesser, og bærekraftig utvikling.
Han ble dosent i statsvitenskap ved Universitetet i Oslo i 1977 og professor samme sted i 1985. Han var direktør for Prosjektet Alternativ Framtid/Program for forskning og utredning for et bærekraftig samfunn fra 1992 til 2006; programmet var i begynnelsen underlagt Norges almenvitenskapelige forskningsråd, ble i 1996 en egen enhet ved Universitetet i Oslo og ble i 2000 innlemmet i Senter for utvikling og miljø som strategisk universitetsprogram frem til 2006. Etter at programmet opphørte var han fortsatt tilknyttet Senter for utvikling og miljø som professor.


== Bibliografi ==
Economic Development and the Response of Labor in Scandinavia (1971)
Demokrati og demokratisering (1984, med Bernt Hagtvet)
Handbook of Participation in Organization (1993, med E. Rosenstein)
Bærekraftig utvikling: om utviklingens mål og bærekraftens betingelser (red. 1995, med Oluf Langhelle)


== Referanser ==
Mount Baldy Zen Center

Mount Baldy Zen Center er et Zen-buddhistisk kloster som tilhører sekten Nyorai-nyokyo innenfor grenen Rinzai. Klosteret ligger i San Gabriel Mountains i regionen Angeles National Forest og opptar et areal på 18 000 m2 Det ble grunnlagt i 1971 av Kyozan Joshu Sasaki. Klosteret, som tidligere var en speiderleir, ble berømt da musikeren Leonard Cohen ble tilsluttet i 1994. Klosteret tjente som residens for Sasaki, og var opptreningssenter for hans linje innenfor klosteret. Sazaki døde i 2014, 107 år gammel.


== Referanser ==
Kyozan Joshu Sasaki

Kyozan Joshu Sasaki (japansk: 佐々木承周, født 1. april 1907 i Japan, død 27. juli 2014 i Los Angeles, California, USA) med ærestittelen Rōshi, var en japansk Rinzai Zen-lærer som søkte å spre sin lære i den vestlige verden. Han bodde i Los Angeles i California. Sasaki åpnet dusinvis av Zen-sentre og var grunnlegger og abbed ved Mount Baldy Zen Center, nær Mount Baldy i California. Han var også lederen av Rinzai-Ji ordenen av tilknyttede Zen-sentre.Den kanadiske sangeren og dikteren Leonard Cohen er en av hans kjente elever.


== Referanser ==
Yerba Buena Island

Yerba Buena Island er ei øy som ligger i San Francisco-bukta mellom byene San Francisco og Oakland i California i USA. Tunnelen Yerba Buena Tunnel går gjennom midten av øya, og knytter sammen østre og vestre spenn av brua San Francisco–Oakland Bay Bridge. Øya har hatt flere navn gjennom historien: Sea Bird Island, Wood Island og Goat Island. Øya er oppkalt etter Yerba Buena, som var den opprinnelige spanske bosetningen som etter hvert ble til den nåværende byen San Francisco.
Øya er per 2017 del av District 6 i San Francisco. Ifølge Bureau of the Census hadde Yerba Buena Island og Treasure Island, ei kunstig øy med landforbindelse til Yerba Buena Island, til sammen et areal på 2,334 km² og en befolkning på 2 500 under folketellingen i USA 2010.


== Eksterne lenker ==
(en) Yerba Buena Island – kategori av bilder, video eller lyd på Commons
Aphodoharmogaster

Aphodoharmogaster er en underslekt eller slekt av biller som hører til familien skarabider (Scarabaeidae) i gruppen skarabider (Scarabaeoidea).


== Utbredelse ==
Arten er utbredt i Sør-Afrika.


== Systematisk inndeling ==

Ordenen biller, Coleoptera
Underordenen Polyphaga
Overfamilien skarabider, Scarabaeoidea
Familien skarabider, (Scarabaeidae) Latreille, 1806
Underfamilien gjødselbiller, Aphodiinae Leach, 1815
slekten Aphodoharmogaster Endrödi, 1983
Aphodoharmogaster costata Endrödi, 1983


== Kilder ==
Liste over artene (med noen synonymer)


== Eksterne lenker ==
(en) Aphodoharmogaster i Global Biodiversity Information Facility 
Aphodoharmogaster – detaljert informasjon på Wikispecies
Hemicorythoderus

Hemicorythoderus er en slekt av biller som hører til familien skarabider (Scarabaeidae). Slekten omfatter bare én kjent art.


== Utseende ==
En liten, avlang, brunsvart bille. Hodet er stort, snuten litt framskutt. Pronotum er kraftig uthulet på sidene, også bakover, i midten med en dyp midtfure som ikke når fram til forkanten. Dekkvingene er korte og hvelvede, ved roten med korte, høye lengdekjøler, også med opphøyde ribber.


== Levevis ==
Artene er knyttet til termitter, muligens bare i slekten Odontotermes. De eter trolig på soppen som termittene dyrker i tuene sine.


== Utbredelse ==
Arten er bare kjent fra Den demokratiske republikken Kongo.


== Systematisk inndeling ==

Ordenen biller, Coleoptera
Underordenen Polyphaga
Overfamilien skarabider, Scarabaeoidea
Familien skarabider, (Scarabaeidae) Latreille, 1806
Underfamilien gjødselbiller, Aphodiinae Leach, 1815
Stammen Corythoderini Schmidt, 1910 – ikke i Europa
Slekten Hemicorythoderus  Tangelder & Krikken, 1982
Hemicorythoderus vaneyeni (Paulian, 1947)


== Kilder ==
I.R.M. Tangelder og J. Krikken (1982) Termitophilous Scarabs of the Tribe Corythoderini: A taxonomic review (Coleoptera: Aphodiidae). Zoologische Verhandelingen Leiden 194: 1-114. [1]
biolib.cz - Oversikt over stammer og slekter


== Eksterne lenker ==
(en) Hemicorythoderus i Encyclopedia of Life 
(en) Hemicorythoderus i Global Biodiversity Information Facility
Batesiana

Batesiana er en artsrik slekt av biller som hører til familien skarabider (Scarabaeidae).  Slekten omfatter bare én kjent art.


== Utseende ==
En middelsstor (5,5 - 6,5 millimeter), bred, blank, svart gjødselbille. Hode og pronotum er tett og kraftig punkterte. Hodet er skovlformet, ikke innbuktet i midten foran, kraftig innsnevret foran fasettøynene. Pronotum er mye bredere enn langt, avrundet firkantet, bakkanten er sterkt utbuktet. Dekkvingene er litt pæreformede med kraftige punktstriper, mellomrommene mellom disse er høyt hvelvede og blanke.


== Levevis ==
Ingenting er kjent om biologien til denne arten, men den har blitt funnet mellom løvstrø og sammen med termitter.


== Utbredelse ==
Arten er kjent fra Mellom-Amerika og også fra Bolivia, så den er trolig vidt utbredt.


== Systematisk inndeling ==

Ordenen biller, Coleoptera
Underordenen Polyphaga
Overfamilien skarabider, Scarabaeoidea
Familien skarabider, (Scarabaeidae) Latreille, 1806
Underfamilien gjødselbiller, Aphodiinae Leach, 1815
Stammen Eupariini Schmidt, 1910
Slekten Batesiana Chalumeau, 1983
Batesiana tuberculata (Bates, 1887)


== Kilder ==
Generic Guide to New World Scarab Beetles - Batesiana [1]
biolib.cz - Oversikt over stammer og slekter


== Eksterne lenker ==
(en) Batesiana hos NCBI 
Batesiana (Chalumeau) – detaljert informasjon på Wikispecies
Pseudomothon

Pseudomothon er en slekt av biller som hører til familien skarabider (Scarabaeidae). Slekten omfatter bare én kjent art.


== Utbredelse ==
Arten lever i Saudi-Arabia.


== Systematisk inndeling ==

Ordenen biller, Coleoptera
Underordenen Polyphaga
Overfamilien skarabider, Scarabaeoidea
Familien skarabider, (Scarabaeidae) Latreille, 1806
Underfamilien gjødselbiller, Aphodiinae Leach, 1815
Stammen Aphodiini Leach, 1815
Understammen Didactyliina Pittino, 1984
Slekten Pseudomothon Pittino, 1984
Pseudomothon arabicus Pittino, 1984


== Kilder ==
biolib.cz - Oversikt over stammer og slekter


== Eksterne lenker ==
(en) Pseudomothon i Global Biodiversity Information Facility 
Pseudomothon – detaljert informasjon på Wikispecies
Macrolinus

Macrolinus er en slekt av biller som lever i død ved. De tilhører gruppen skarabider (Scarabaeoidea).


== Utseende ==
Middelsstore, langstrakte, jevnbrede, blanke biller. På farge er de svarte eller mørkebrune. Hodet er stort og bredt med små, runde fasettøyne som er delt i to av en list. Antennene er 10-leddete, C-formede, men ikke knebøyde, de ytterste fem leddene har bladlignende utskudd og danner en løs vifte som ikke kan lukkes. Brystskjoldet (pronotum) er avrundet firkantet sett ovenfra, bredere enn langt, blankt, med en lengdefure i midten. Det er et tydelig, smalt skille mellom brystskjoldet og dekkvingene. Dekkvingene er ganske lange, parallellsidige, blanke.


== Levevis ==
Voksne og larver lever sammen i råtnende ved, og danner en slags samfunn. Dette kalles subsosialitet og er uvanlig hos biller. De voksne billene tygger trefliser som de fôrer til larvene, og hjelper dermed fordøyelsen. Både voksne og larver spiser dessuten de voksne billenes avføring (såkalt koprofagi). Dette øker næringsutbyttet siden avføringen har blitt infisert med mikroflora (bakterier og andre mikroorganismer) som frigjør næringsstoffer fra treet. De voksne billene hjelper også larvene til å bygge et puppekammer der de kan forvandle seg til en puppe. Voksne og larver kommuniserer seg imellom med lyd, og minst 14 forskjellige lydytringer er identifisert. De voksne billene lager lyd bed å gni bakkroppen mot vingene, larvene ved å gni det bakre beinparet mot hoftene til det midtre beinparet.


== Utbredelse ==
Slekten er utbredt i Sørøst-Asia.


== Systematisk inndeling ==

Ordenen biller, Coleoptera
Underordenen Polyphaga
Overfamilien Skarabider, Scarabaeoidea
Familien Passalidae - totalt 70 slekter
Underfamilien Macrolininae
Slekten Macrolinus Kaup, 1868
Macrolinus andamanensis (Stoliczka, 1873)
Macrolinus batesi  Kuwert, 1898
Macrolinus cartereti  Boucher 1996
Macrolinus crenatipennis  Kuwert, 1898
Macrolinus depressus  Gravely, 1918
Macrolinus duivenbodei  Kaup 1868
Macrolinus foveolatus  Ma, 1988
Macrolinus johkii  Boucher & Kon, 1998
Macrolinus latipennis  Percheron, 1841
Macrolinus medogensis  Zang, 1981
Macrolinus mineti  Boucher 1996
Macrolinus nicobaricus  Gravely, 1914
Macrolinus obesus  Gravely, 1918
Macrolinus puncticollis  Hincks, 1938
Macrolinus punctipectus  Hincks, 1838
Macrolinus rotundifrons  Kaup, 1871
Macrolinus salibabuensis  Boucher, 1996
Macrolinus sikkimensis  Stoliczka, 1873
Macrolinus sulciperfectus  Kuwert, 1891
Macrolinus urus  Heller, 1898
Macrolinus waterhousei  Kaup 1871
Macrolinus weberi  Kaup, 1868


== Eksterne lenker ==
(en) Macrolinus i Global Biodiversity Information Facility 
(en) Macrolinus hos Fossilworks
Mastochilus

Mastochilus er en slekt av biller som lever i død ved. De tilhører gruppen skarabider (Scarabaeoidea).


== Utseende ==
Middelsstore, langstrakte, jevnbrede, blanke biller. På farge er de svarte eller mørkebrune. Hodet er stort og bredt med små, runde fasettøyne som er delt i to av en list. Antennene er 10-leddete, C-formede, men ikke knebøyde, de ytterste fem eller seks leddene har bladlignende utskudd og danner en løs vifte som ikke kan lukkes. Brystskjoldet (pronotum) er avrundet firkantet sett ovenfra, bredere enn langt, blankt, med en lengdefure i midten. Det er et tydelig, smalt skille mellom brystskjoldet og dekkvingene. Dekkvingene er ganske lange, parallellsidige, blanke.


== Levevis ==
Voksne og larver lever sammen i råtnende ved, og danner en slags samfunn. Dette kalles subsosialitet og er uvanlig hos biller. De voksne billene tygger trefliser som de fôrer til larvene, og hjelper dermed fordøyelsen. Både voksne og larver spiser dessuten de voksne billenes avføring (såkalt koprofagi). Dette øker næringsutbyttet siden avføringen har blitt infisert med mikroflora (bakterier og andre mikroorganismer) som frigjør næringsstoffer fra treet. De voksne billene hjelper også larvene til å bygge et puppekammer der de kan forvandle seg til en puppe. Voksne og larver kommuniserer seg imellom med lyd, og minst 14 forskjellige lydytringer er identifisert. De voksne billene lager lyd bed å gni bakkroppen mot vingene, larvene ved å gni det bakre beinparet mot hoftene til det midtre beinparet.


== Utbredelse ==
Slekten er utbredt i Australia og Ny-Guinea.


== Systematisk inndeling ==
Navnet blir av og til stavet Mastachilus.

Ordenen biller, Coleoptera
Underordenen Polyphaga
Overfamilien Skarabider, Scarabaeoidea
Familien Passalidae - totalt 70 slekter
Underfamilien Macrolininae
Slekten Mastochilus Kaup, 1868
Mastochilus australasicus (Percheron, 1841)
Mastochilus lottinii (Boisduval, 1835)
Mastochilus parvifrons (Kuwert, 1891)
Mastochilus pectiniger Heller, 1910 - Ny-Guinea
Mastochilus polyphyllus (MacLeay, 1826)
Mastochilus quaestionis (Kuwert, 1891)
Mastochilus subobliquus Tyron, 1892 - Ny-Guinea


== Eksterne lenker ==
Atlas of Living Australia - Mastachilus [1]
(en) Mastochilus i Global Biodiversity Information Facility
Siobhan Fallon Hogan

Siobhan Fallon Hogan (født 13. mai 1961) er en amerikansk skuespiller.
Hun hadde en mindre rolle i Forrest Gump fra 1994, regissert av Robert Zemeckis. I 1996 fikk hun en rolle i Striptease, sammen med blant andre Demi Moore og Burt Reynolds. I 1997 spilte Hogan i science fiction-filmen Men in Black, og den romantiske komedien Kjærlighet ved andre blikk (originaltittel: Fools Rush In)
I 2006 fikk hun en rolle i den animerte filmen Charlottes tryllevev. Hogan spilte også i komedien Baby Mama, fra 2008. I 2011 deltok hun også i dramafilmen Vi må snakke om Kevin, som var basert på en bok skrevet av Lionel Shriver. I 2016 fikk Hogan en rolle i filmen The House That Jack Built, regissert av Lars von Trier.


== Referanser ==


== Eksterne lenker ==
(en) Siobhan Fallon Hogan på Internet Movie Database 
(sv) Siobhan Fallon Hogan i Svensk Filmdatabas 
(da) Siobhan Fallon Hogan på Filmdatabasen 
(da) Siobhan Fallon Hogan på Filmdatabasen 
(da) Siobhan Fallon Hogan på danskfilmogtv.dk 
(da) Siobhan Fallon Hogan på Scope 
(da) Siobhan Fallon Hogan på Scope 
(fr) Siobhan Fallon Hogan på Allociné 
(en) Siobhan Fallon Hogan på AllMovie 
(en) Siobhan Fallon Hogan hos The Movie Database
Carl Zuckmayer

Carl Zuckmayer (født 27. desember 1896 i Nackenheim i Tyskland, død 18. januar 1977 i Visp i Sveits) var en tysk forfatter. 


== Biografi ==
Zuckmayer flyttet i 1938 til USA og vendte tilbake til Europa 1946 etter andre verdenskrigs slutt. Han ble sveitsisk statsborger i 1966.Zuckmayer var først og fremst virksom som dramatiker, men han skrev også noen romaner og en del kortprosa. Hans komedie Der Hauptmann von Köpenick (1931), som bygde på en virkelig hendelse om den arbeidsløse skomaker Wilhelm Voigt som lurte til seg 4 000 tyske mark, var en satire over troen på autoriteter i det tyske samfunnet. Dramaet Ulla Winblad (1953) er en fri tolkning av Carl Michael Bellmans liv og diktning.
Zuckmayer var medarbeider på Die Weltbühne.


== Bibliografi (norsk) ==
Domherrens herlighet (1960)


== Priser og utmerkelser ==
Georg Büchners pris (1929)
Goetheprisen (1952)


== Referanser ==


== Eksterne lenker ==
(en) Carl Zuckmayer – kategori av bilder, video eller lyd på Commons 
(en) Carl Zuckmayer på Internet Movie Database 
(sv) Carl Zuckmayer i Svensk Filmdatabas 
(da) Carl Zuckmayer på Filmdatabasen 
(fr) Carl Zuckmayer på Allociné 
(en) Carl Zuckmayer på AllMovie 
(en) Carl Zuckmayer hos The Movie Database 
(en) Carl Zuckmayer på Discogs 
(en) Carl Zuckmayer på MusicBrainz
Pharochilus

Pharochilus er en slekt av biller som lever i død ved. De tilhører gruppen skarabider (Scarabaeoidea).


== Utseende ==
Middelsstore, langstrakte, jevnbrede, blanke biller. På farge er de svarte eller mørkebrune. Hodet er stort og bredt med små, runde fasettøyne som er delt i to av en list. Antennene er 10-leddete, C-formede, men ikke knebøyde, de ytterste fem eller seks leddene har bladlignende utskudd og danner en løs vifte som ikke kan lukkes. Brystskjoldet (pronotum) er avrundet firkantet sett ovenfra, bredere enn langt, blankt, med en lengdefure i midten. Det er et tydelig, smalt skille mellom brystskjoldet og dekkvingene. Dekkvingene er ganske lange, parallellsidige, blanke.


== Levevis ==
Voksne og larver lever sammen i råtnende ved, og danner en slags samfunn. Dette kalles subsosialitet og er uvanlig hos biller. De voksne billene tygger trefliser som de fôrer til larvene, og hjelper dermed fordøyelsen. Både voksne og larver spiser dessuten de voksne billenes avføring (såkalt koprofagi). Dette øker næringsutbyttet siden avføringen har blitt infisert med mikroflora (bakterier og andre mikroorganismer) som frigjør næringsstoffer fra treet. De voksne billene hjelper også larvene til å bygge et puppekammer der de kan forvandle seg til en puppe. Voksne og larver kommuniserer seg imellom med lyd, og minst 14 forskjellige lydytringer er identifisert. De voksne billene lager lyd bed å gni bakkroppen mot vingene, larvene ved å gni det bakre beinparet mot hoftene til det midtre beinparet.


== Utbredelse ==
Slekten er utbredt i Australia.


== Systematisk inndeling ==

Ordenen biller, Coleoptera
Underordenen Polyphaga
Overfamilien Skarabider, Scarabaeoidea
Familien Passalidae - totalt 70 slekter
Underfamilien Macrolininae
Slekten Pharochilus Kaup, 1868
Pharochilus dilatatus (Dalman, 1817)
Pharochilus nitidulus (MacLeay, 1871)
Pharochilus puncticollis (MacLeay, 1871)
Pharochilus punctiger (Gravely, 1918)
Pharochilus rugiceps (Hope & Westwood, 1845)
Pharochilus scutellonotus Kuwert, 1898


== Eksterne lenker ==
Atlas of Living Australia - Pharochilus [1]
(en) Pharochilus i Encyclopedia of Life 
(en) Pharochilus i Global Biodiversity Information Facility 
(en) Pharochilus hos NCBI